Държавен вестник, бр. 96, 2010 г., стр. 31

БРОЙ  96	
Д Ъ Р Ж А В Е Н  В Е С Т Н И К 	
СТР.  31  
2. не е осъждано за умишлено престъпление 
и няма влязла в сила присъда „лишаване от 
свобода“;
3. притежава висше образование с мини­
мална образователно-квалификационна степен 
„магистър“ и с трудов и/или служебен стаж 
по специалността, не по-малък от 10 години;
4. издадено му е разрешение за достъп до 
класифицирана информация с ниво на сигурност 
„Секретно“ при условията и по реда на Закона 
за защита на класифицираната информация.
(4) Директорът:
1. организира и контролира изпълнението 
на Комплексния модел „БОРКОР“ и на други 
проекти в тази област, възложени на центъра 
с акт на Министерския съвет или със заповед 
на министър-председателя; 
2. предлага по установения ред на Ми­
нистерския съвет и на другите компетентни 
ведомства и организации разработените от 
центъра анализи, становища и предложения 
за конкретни мерки и решения за подобряване 
на дейността им за превенция на корупцията 
и организираната престъпност;
3. координира и контролира изпълнението 
на решенията на Консултативния съвет;
4. назначава служителите в центъра;
5. при необходимост привлича независими 
експерти и консултанти за работа в центъра въз 
основа на сключени с тях граждански договори;
6. привлича за работа в центъра държавни 
служители от други администрации по норма­
тивно установения ред;
7. утвърждава длъжностните характеристики 
на държавните служители и на лицата, рабо­
тещи по трудово правоотношение в центъра, 
в съответствие с изискванията за реализацията 
на комплексния модел „БОРКОР“;
8. определя вътрешни правила, процедури и 
инструкции за работата на административните 
звена на центъра по направление на дейност в 
съответствие с изискванията за реализацията 
на комплексния модел „БОРКОР“;
9. сключва договори, свързани с осъщест­
вяването на дейността на центъра;
10. изготвя проекта на бюджет на центъра;
11. изготвя ежегодно до 31 март на следва­
щата година доклад за дейността на центъра 
и след съгласуване с Консултативния съвет го 
представя на Министерския съвет за одобряване;
12. изпълнява и други задачи, възложени му 
със закон или с акт на Министерския съвет.
Чл. 7. (1) При осъществяване на своите пра­
вомощия директорът на центъра се подпомага 
от заместник-директор.
(2) Заместник-директорът се назначава от 
министър-председателя.
(3) Когато директорът е в командировка или 
ползва законоустановен отпуск, той делегира 
правомощията си със заповед на заместник-
директора за всеки конкретен случай.
Чл. 8. (1) Главният секретар се назначава от 
директора на центъра по реда на чл. 10б, ал. 3 
от Закона за държавния служител.
(2) Главният секретар осъществява админи­
стративното ръководство на администрацията на 
центъра в изпълнение на нормативните актове 
и разпорежданията на директора.
(3) Главният секретар:
1. ръководи, координира и контролира функ­
ционирането на администрацията на центъра;
2. осигурява необходимите условия за нор­
мална и ефективна работа на административ­
ните звена в центъра на организационно и 
техническо равнище;
3. ръководи и контролира цялостната ор­
ганизация по провеждане атестирането на 
служителите в администрацията и обучението 
на персонала;
4. изготвя ежегодно доклад за състоянието на 
администрацията и го представя на директора;
5. осъществява общия контрол за изпълне­
нието на заповедите на директора;
6. организира и контролира работата с до­
кументите и другите носители на информация 
и съхраняването им;
7. организира и контролира ползването на 
недвижими имоти и движими вещи – държавна 
собственост, предоставени на центъра;
8. организира изготвянето на вътрешни 
правила относно реда и организацията на ад­
министративното обслужване на държавните 
органи – ползватели на разработените от цен­
търа предложения и мерки;
9. координира оперативното взаимодейст­
вие на администрацията на центъра с адми­
нистрациите на органите на законодателната, 
изпълнителната и съдебната власт;
10. организира и координира връзките с 
обществеността по отношение на дейността 
на центъра;
11. изготвя проекта на бюджет на центъра в 
частта относно средствата, необходими за ад­
министративното осигуряване на дейността му;
12. изпълнява и други задачи, възложени 
му от директора.
(4) Функциите на главния секретар при 
негово отсъствие или когато ползва законоус­
тановен отпуск, се изпълняват от определен от 
директора на центъра директор на дирекция.
Г л а в а  т р е т а
СТРУКТУРА И ФУНКЦИИ НА ЦЕНТЪРА 
Раздел I
Структура
Чл. 9. Структурата на центъра включва 
обща администрация, служител по сигурност­
та на информацията, финансов контрольор и 
специализирана администрация. Служителите, 
назначавани на работа в центъра, могат да 
бъдат държавни служители и лица, работещи 
по трудово правоотношение.
Чл. 10. (1) Общата администрация е органи­
зирана в дирекция „Административно-правно, 
финансово и техническо обслужване и човешки 
ресурси“.